เตรียมมอบเกียรติบัตรความดีให้ บังยาว พังสาย ช่วยชีวิตนศ.รอดจมน้ำ
วันนี้ (24 ก.พ.2559) หน่วยงานในจังหวัดสงขลาเตรียมมอบเกียรติบัตรความดี มอบให้ นายอู้เส็น จันทร์หลีหมัด หรือ ชาวจังหวัดสงขลา หลังเข้าช่วยนักศึกษาเมื่อวันที่ 13 ก.พ. ให้รอดจากจมน้ำทะเล ได้ 12 คนตัวแทนมหาวิทยาลัยสงขลานครินทร์ ให้กำลังใจ นายอู้เส็น จันทร์หลีหมัด หรือ บังยาว พังสาย ชาวตำบลกระดังงา อำเภอสทิงพระ จังหวัดสงขลา หลังเข้าช่วยเหลือ นักศึกษาคณะวิศวกรรมศาสตร์ มหาวิทยาลัยสงขลานครินทร์ ซึ่งจมน้ำ บริเวณหาดมหาราช ขณะทำกิจกรรม จำนวน 12 คน และมีผู้เสียชีวิต 1 คน เมื่อวันที่ 13 ก.พ.ที่ผ่านมาด้านนายสุธรรม ไชยแก้ว นายกองค์การบริหารส่วนตำบลกระดังงา ระบุว่า อบต.อยู่ระหว่างจัดทำเกียรติบัตรความดี เพื่อมอบให้กับ บังยาว พังสายขณะที่บังยาว ระบุว่า การช่วยเหลือนักศึกษาครั้งนี้ ไม่ได้หวังผลตอบแทนแต่อย่างใดและจุดเกิดเหตุ เป็นแหล่งน้ำวนซึ่งมีกระแสคลื่นลมรุนแรง ประกอบกับตัวเองเป็นชาวประมง จึงสามารถว่ายน้ำได้ดี และรู้ทิศทางน้ำ จึงเข้าช่วยเหลือ
 หน่วยงานในจังหวัดสงขลาเตรียมมอบเกียรติบัตรความดี มอบให้ นายอู้เส็น จันทร์หลีหมัด หรือ บังยาว พังสาย ชาวจังหวัดสงขลา หลังเข้าช่วยนักศึกษาเมื่อวันที่ 13 ก.พ.ให้รอดจากจมน้ำทะเล ได้ 12 คน
บังยาว,จมน้ำ,สงขลา,มหาวิทยาลัยสงขลานครินทร์,อู้เส็น จันทร์หลีหมัด